

***Xafiiska Gudoomiye kuxigeenka Guddiga***

Taariikh: 09/07/17

Ku:- Guddoomiyaha Guddiga Qaranka ee sh. Rayadka Dowladda

Ku:- Dhamaan Xubnaha Guddiga Qaranka Shaqaalaha Rayadka Dowladda

Og:- Dhamaan Shaqaalaha Guddiga Qaranka shaqaalaha Rayadka Dowladda

Og:- Lataliyaha Maamulka Guddiga Sh.Rayadka Dowladda

Og:- Ku/simaha Ag. Guud ahna Ag.Shaqaalaha

Og:- Xoghayaha G.Sh.Rayadka Dowladda

**Uj:- Waano xeer leh, kajawaabid shaqo ka eryid shaqale aan muteysan iyo Iscasilaad**

**Mudanayaal,**

Anigoo tixraac ka dhiganayo warqadda summadeedu tahay XGG/NCSC/0569/07/2017 ujeedadu aheyd Shaqo ka joojin dad Habraac qaldan lagu qoray kana soo baxday xafiiska Guddoomiyaha Guddiga bacdamaa ogeysiis leyga siiyay waxaan jecleystay in aan jawaab aan ku cadeynayo in shaqaalahaa habraac sharciyeysan lagu qoray.

Mudane Guddoomiye,Waxaa habbooneyd in aan yeelano waqti aan kaga wada hadalo intii aad warqado xafiiska ku faafinlaheyd ama go’aan kaliyeed sax aheyn qaadanlahayd oo dhaawaceysa Hoggaaminta xafiis shaqo lagu faanno qabta, iyo adigoo ii fasaxay in aan aado Fiisha Taraafiko oo Gaari Guddigu leeyay lagu heystay shil uu galay awgeed, lakiin waxaa la yidhi ( Matag meel kuguma simo ) wayga malee waxaan maleeyay in warqaddu safar kula soo gashay, ***hadii aad ii dulqaadan laheyd inta aan kaaga imaado waxaan maamulan laheyn miirqab iyo kalsooni dhisid. Waxaan la jahawareeray xeerka kuu ogol in aad xafiiska dibadda ka maamushid haddana aad handadaad igala dul-dhacdoy taasoo ah in aad igu tiri anoo si degan kuula hadlay ma’ogtahay inaad xafiiska waxaan rabo ka sameyn karo aniga oo aan kaala tashan oo misana waraaq ii daba dhigtay wexay u dhigantaa adoo lul ila dhacay fiirso waa iga talo carro xeer heysan xoog kuuma noqdo waxey ilatahay in caqligu shaqeeyo hadii qalad yimaado waxaan heysanaa kuwii inaga na doortay oo aan sidan nagu daawaney daren-qab ah.***

**Mudane Guddoomiye,**

Talaabadii Guddi fulin-ahaan aan ku meelmarinay shaqaale cusub oo Guddiga ku soo biiray, shaqaalahaa oo ahaa 6 qof kutalagalka miisaaniyadda Guddiga 2017. Waxaa dhacday in uu Xoghayaha Guddigu go’aan-wadareed aan isla qaadanay uu igu kaliyeeyo isagoo sida uu ii sheegay kugu yiri waxaa shaqaalahaa kaligii qortay Cali Mumin taa oo meel-dhac ku ah go’aan wadareed la’qaatay oo hadana si fudud loo burriyo. Waxaa kale oo jirta in uu inta uu i aamini waayay uu xafiiskiisa ugu tagay Agaasimaha Miisaaniyadda ee W. Maaliyadda isagoo daba-maryeyn igu sameeyay wixii aan isla meel-dhignay Agaasimahaa weliba fasax iiga qaatay in uu dhaqtar tagayo.

Mudane Guddoomiye, Waxaa dhab ah oo aan qirsanahay kaagana cudurdaaranayaa in aanan wax-latashi ah aynaan kaala sameyn bacdamaa aydan xeer kusiineyn xoogsi waa meesheeda xiriir talefan iyo mid internet jirin, mana iga aheyn ***daba-maryeyn iyo loolan, ku-tartan-awoodeed*** ***oo aan ku sameynayo Hoggaamintaada ku dhisan hufnaan iyo is-qadarinta***, sida ay qaar Xubnaha Guddiga ka tirsan ku haasaawaan baryahan, Mudane Guddoomiye, ***ma-wiiqayo mana u quuro xumeyn Kow-iyo-toban-sanno oo wada shaqeyn is-ixtiraam iyo shaqo huffan oo daah-furan leh*  *naga dhexeeysay, Mudane, waxaan adiga & dhamaan xubnaha u-ballan qaadayaa in aan si hufan ula shaqeyn doono Guddiga haday muuqatay in aan daddbay sida adiga kuu muuqatee mas’uuliyadii aad igu aaminteen iyo in aan baal-maray xeerka Guudiga, anna waxaan jeclahay in aan si miyir qab ah uga fekero qoraalkaga carada ah ee bil-jirsaday ee aan xeer kuu siineynayaa jirin in aad shaqada ka joojisid shaqaale lagu meeleeyay habraac sharciyeysan. mudane waxaa marar badan kaala taliyay in aad yareyso ku mashquulka safarada badan oo sawirada lagu galo uun* , wax horumar ahna aan Guddiga ku soo kordhineyn adigoo beylihinaya howl-fulintii laguu doortay, waa taa tan keentay in aad gabtay howlihii laguu idmay in aad qabato sanadkan.**

Mudane Guddoomiye, waxaan kaa codsanayaa in aad miisaaniyadda Barlamaanku ku howlanyahay ansixintiisa u raadisid shaqaalahaa Soomaaliyeed bacdamaa aan miisaaniyadda u gudbinay Wasaaradda Maaliyadda dhowr bilood kahor oo habraac sharci ah lagu qoray anigoo aaminsan hadii aad iska ilowdo abaabulka dhiciska ah ee qaar ka mid ah Xubnuhu kulawadaan in aad ka gungaari karto u helidda Miisaaniyad shaqaalahan, waan dadaalay inkastoo la’i carqaladeeyay qoridda shaqaalaha aan qorannay si ay u noqdaan Howl-wadeenno kaaba Guddiga hadii ay ahaan laheyd Kormeerka iyo shaqooyinka muhiimka u ah shaqada Guddiga waxaan kaloo kaa codsanayaa in aad xalisid Xubno aaminsan in ay ku qadeen 6 qof una abaabulan dumin iyo iska horkeen lakiin aysan ka aheyn shaqo toosin sida aad u fikireysid balse ay ku fikerayeen in talefan ku dhisan naceyb iyo fooda isu gelin mas’uuliyiin xushmad kala mudan meeshii ay dariiq-saxan u mari lahaayeen hadiiba dhaliil jirto ay dareemeen.

**Talo; *Hadaba Guddoomiye waxaan kugula talin-lahaa suubanaantuna ku jirtaa adiga xubnaha guddiga qaar in laga weecdo qoraalo aan wax dhiseyn kooxeysi aan micna ku fadhin meelna lagu gaari-karin, iyo xeerkoo labaalmaro marka dhugo dhugo dhugo Xeerku waxa uu ku siinayo hadaad shaqada dibadda kaga maqantahay shaqo wanaag yaan xumaan loo turjumin weyga Talo.***

***Gabagabo Iscasilaad.***

***Mudanayaal,***

***Waxaan halkan kula socdisiinayaa dhamaan xubnihii ii doortay xilkan Guddoomiye kuxigeenka ah in aan iska casilay anigoo cidi aysan igu qasbin maankeygu taam yahay manta oo ay taariiqdu ku beegantahay 09/07/2017.***

***Waxaan si kalsooni ku dheehantahay ula shaqeyn doonaa cidii ay xubnuhu u doortaan xilkaas.***

***Mana la shaqeyn karo maqnaasho kamaamul xafiis Dowladeed hadana lamoodo in lajoogo.***

***Oraahdiisoo aheyd (ma’ogtahay inaan waxaa rabo ka sameysan karo xafiiska anigoo adi kaala tashan. Wataa tan keentay Iscasilaadeyda iyo shaqo ka eryid shaqaale si sharci ah ku yimid).***

***Waad mahasantihiin alle heydin xafido***

***Cali Mumin Mudey Gudd.Xigenka Guddiga***